10 състезания, които си струва да видите през 2015-а – Труд\n10 състезания, които си струва да видите през 2015-а\n21.01.2015 • 07:40\nФинал в Шампионската лига по футбол… Копа Америка през лятото… Световна лига по волейбол, Супербоул, финали в НБА, НХЛ, развръзки в четирите турнира от Големия шлем в тениса… Всички знаем, че това са акцентите на спортната 2015-а.\nНо има събития, които си заслужава да видите. Надпревари със свръхнатоварвания или на уникални места и с традиция от векове. Не всички са в задъхания ритъм и под светлината на прожекторите на професионалния спорт.\nАрктическото ултранадбягване в Юкон (8 – 21 февруари)\nАко тръгнете с кола, ще ви трябват 7 часа и 57 минути да изминете близо 650-те километра между Уайтхорс и Доусън на територията на Юкон. Така твърди гугъл…\nНо надбягването не е с коли, а на ски и с огромни дисаги от екипировка. А освен всичко е през лютия февруари. Това е серия от надпревари, която стига до Феърбанкс, Аляска. През 2013-а победителят пристигна на финала за 186 часа и 50 минути, а последният – за около 300 часа.\nНяма награден фонд – чиста проба предизвикателство за участниците.\nМаратонът на Пхенян (12 април)\nПрез 2015-а Северна Корея отваря маратона си за участници от цял свят – включително аматьори. Така че – какво чакате? Пътуването от Пекин или Шанхай в двете посоки струва около 1100 евро. Тръгва се организирано, като се пристига на мястото на 11 април, а на 12-и участниците ги чака „енергийна закуска“ преди бягането.\nСтартът и финалът са на 70-хилядния стадион „Ким Сун II“, където ложите са пълни с партийни лидери. Но по трасето има атракции като Триумфалната арка (не онази от Париж), тунелът Курун и Кулата на вечния живот „Денис Родман“…\nНадпревара с гигантски хвърчила в Широн (4 – 8 юни)\nИдеята е да се вдигнат високо във въздуха хвърчила, изработени от цял отбор. Те са по 20-30 метра и целта е да оставиш по-дълго над земята произведението на твоя тим. Така се печелят точки. Състезанието има вековна история и събира любители от цял свят.\nЕвропейски олимпийски игри, Баку 2015 (12 – 28 юни)\nПовече от 6000 атлети ще се включат в първите в историята летни Европейски олимпийски игри – отговор на популярните и утвърдени Панамерикански, Азиатски и Африкански игри. А защо са в Баку, на ръба между Европа и Азия? Много просто – Азербайджан иска да се докаже като способен бъдещ домакин на олимпиада.\nРоял Аскът (16 – 20 юни)\nТова е толкова стара английска традиция, че е… кралска работа! Основава я кралица Ан през 1711 г. Надбягването е край двореца Уиндзор и публиката е със строг етикет на обличане. Само сака, смокинги и костюми!\nТова е разкошно конно надбягване, луксозно и ухаещо на парфюм от публиката. Край паркура се лее шампанско, дамите са с пищни шапки, а мъжете – като излезли от „Мери Попинс“.\nКралица Елизабет II гледа на традицията много сериозно и не е пропускала Роял Аскът от 1945 г. Очаква се там и сега за 70-и път.\nТихоокеанските игри (4 – 18 юли)\nДомакин ще е Папуа Нова Гвинея и дори да не ви се вярва, игрите ще пръскат колорит за 15-и път. Имат традиционни спортове като волейбол, футбол и плуване, но и 3 вида ръгби, крикет, боулинг, баскетбол със 7 играчи (популярен в региона дамски спорт) и др. За капак – на последните игри през 2011-а само в бодибилдинга бяха раздадени 27 комплекта медали!\nНадпреварата за трофея „Неру“ (8 август)\nНадбягването с лодки е всяка година, на втората събота от месец август. Неособено спокойните води на езерото Пунамада в Индия са домакин, а състезанието е зрелище. Лодките са дървени, имат змийски и лъвски глави на носа, а край водите стотици си устройват пикник с прясно уловена риба, танцуват и пеят – това е шоуто на годината за местните.\nАфриканската олимпиада (4 – 19 септември)\nЗа 11-и път африканският спорт ще се събере за най-голямото континентално събитие. Домакин е Бразавил – столицата на Конго. Това далече не е само спортна проява, като обикновено покрай игрите стават куп срещи на лидерите на водещите страни в Африка, а откриването е пищно… като за олимпиада. И тази година, както и през 2011-а, мотото на игрите е: „Да обединим Африка“.\nТичането Бен Невис (5 септември)\nТо не е точно надбягване, по-скоро – тичане по хълма на Форт Уилямс в Шотландия. Легендата казва, че Пол Макдонълд, майстор в изработката на мечове, изрекъл: „Огледайте се, планините ни зоват. Това не са просто хълмове, това са предизвикателства!“ И така започнало всичко. Първите записки за организирано състезание на това място са от 1895 година, а първото официално е през 1951-ва. Трасето е дълго 14 км и не е за всеки. Което не пречи от година на година все повече хора да прииждат, за да участват.\nСветовното първенство по ръгби (18 септември – 31 октомври)\nНай-дългото световно изобщо в спорта тази година ще е във Великобритания, където играта намира своите корени. Тук няма да откриете любителския чар на някои от горепосочените събития. Това ще е шоу на страстта, където най-добрите отбори в света ще се сблъскат пред препълнените трибуни на стадиони като „Уембли“, „Милениъм“, „Туикънъм“ и „Сейнт Джеймс Парк“. Все още има билети за финала – вървят между 1350 и 2000 паунда в интернет.\nФаворит за титлата е Нова Зеландия, последният шампион от първенството преди 4 години.


Читател сигнализира в struma.bg: Чешмите в четири села край Кочериново пресъхнаха, пети ден водата за пиене е „лукс”, а таксите си вървят | Вестник СТРУМА\nЧитател сигнализира в struma.bg: Чешмите в четири села край Кочериново пресъхнаха, пети ден водата за пиене е „лукс”, а таксите си вървят\nДата: 25.08.2017 / 14:22\nХората в община Кочериново се молят за дъжд всеки ден. Голяма част от чешмите са пресъхнали вече втори месец. От 5 дни обаче за жителите на пет села и водата за пиене се оказва „лукс”.\nЗа проблема с безводието сигнализира читател на struma.bg. Публикуваме писмото му без редакторска намеса.\nОчевидно е, че сушата в последните месеци е причина за безводието, но че няма адекватна организация и елементарна грижа за хората също е факт. Районът на община Кочериново зад Струма – селата Драгодан, Боровец,Бураново, Крумово е с режим вече два месеца, но поне имаше часове, в които можеш да напълниш вода /за пиене!/. От началото на тази седмица – 21.08.2107 г. този “лукс” е недостъпен за живеещите в упоменатия район. Пълно безводие , а иначе в началото на всеки месец ни събират парите за услугата/?/.\nВ същото време, в с.Мурсалево има режим на водата, но от 10 до 16 ч. всеки ден, за Кочериново не съм проверявал, но кметът Ив.Минков е заявявал, че това му е приоритет и сигурно е взел мерки поне частично да задоволи общинския център. Не виждам особен проблем да се обособят часове и за селата от другата страна на р.Струма, които да се обявят и хората да знаят кога са, а кметските наместници да създадат организация да се следи да не се полива. Те и без това са назначаеми и няма опасност да рискуват в конфликт със некоректни съселяни.:)\nИнтересно, когато се заселих в Драгодан, при управлението на кмета К.Катин, водата не спираше, въпреки че доставчикът и тогава беше държавно дружество. Сигурно и ръководството на дружеството е било друго – по-оправно…\nХората не са ви виновни, за да ги наказвате с жажда и невъзможност за елементарна хигиена. Малко се иска – коректност към клиентите, отговорност към гражданите на областта и общината и управленски похват!\nМоля за мерки и отговор!\nПредишна : Екипът на bTV оредява! Още една водеща аут от медията\nСледваща : Борисов и Макрон: България е готова за еврозоната\nС приход от 90 ст. на ден от „синя зона” кметът на...\n22.05.2018 / 19:02\nОбС председателят К. Везенков развя знамето на общ...\n15.05.2018 / 18:37\nДрамата на семейство от Кочериново! Дъщерята на же...\n10.05.2018 / 13:23\nНапрежение в с. Стоб, решават съдбата на пирамидит...\n04.05.2018 / 8:07\nКРАСИВИ СА! Още снимки от дефилето на абитуриентите в Благоевг...


Здрави ли са заразените с ковид-19 без симптоми - Теми в развитие | Vesti.bg\nЗдрави ли са заразените с ковид-19 без симптоми\nДо 45% от заразените с коронавируса нямат симптоми\n14 октомври 2020, 16:39, oбновена в 16:50\nБ езсимптомен означава болен, който не показва никакви симптоми. Този феномен попадна във фокуса на общественото внимание след като стана ясно, че вероятно до 45% от заразените с новия коронавирус, са безсимптомни. Засега не е ясно колко от тях са заразни за останалите хора.\nФеноменът обаче далеч не е нов. Безсимптомните инфекциозни заболявания са чести, понякога дори по-чести от тези със симптоми, посочва проф. Израел Потасман от медицинския факултет на „Технион” в Хайфа, в статия, публикувана в „Международния журнал за клинични изследвания и опити”.\nБезсимптомните инфекциозни заболявания, пояснява Потасман, мълчаливо поддържат епидемии, като тези от грип или малария.\nОбикновено има ясни показатели за това кога човек е болен, пише „Инсайдър”. Често се усещат забележими симптоми при всяко заболяване, като треска, главоболие, задух, болки в стомаха или гърдите, кашлица или кихане, и т.н.\nНо понякога можете да се разболеете, без дори да знаете - независимо дали имате вирусна инфекция като грип или хронично заболяване като високо кръвно налягане.\nИма много дългосрочни и краткосрочни заболявания, които протичат без симптоми, отчита епидемиологът Аарон Е. Глат, доктор в катедрата по медицина в Синай.\nВсъщност милиони хора по света имат така наречените безшумни или латентни инфекции, подчертава Глат.\nСЗО: Рекорден брой случаи на COVID-19 в Европа\n„Хората могат да имат през целия си живот безсимптомно заболяване като туберкулоза, която ние наричаме латентна туберкулоза”, добавя Глат.\nПроучване, публикувано в „Ланцет” установява, че 77% от грипните инфекции преминават без никакви симптоми.\nНякои хронични заболявания също често нямат симптоми, като високото кръвно налягане - хипертония, която може да нанесе сериозни увреждания на кръвоносните съдове и в течение на времето да доведе дори до смърт.\n„При много заболявания, особено вирусни, обикновено сте заразни ден или два преди първоначалните симптоми и през първите няколко дни на болестта”, казва Глат. „Всъщност не знаем колко хора без симптоми разпространяват грип, но със сигурност заразяването е възможно”.\nБезсимптомно означава, че няма симптоми по време на цялото заболяване. При повечето болести има начален период без симптоми, но такива се развиват по-късно. Болните в тази фаза се определят като пресимптомни. Има и трети вариант, при който болестта се проявява с много по-леки симптоми от обичайните. Тези случаи се наричат пауцисимптомни.\nКак стоят нещата с новия коронавирус? По данни на Центровете за контрол и превенция на заболяванията в САЩ до 45% от заразените нямат симптоми, като те вероятно са отговорни за около 40% от заразяванията. Голям е и делът на заразените с по-леки от обичайните симптоми на ковид-19.\nТук изниква въпросът дали безсимптомните носители на коронавируса са здрави? Учени от Университетa по медицински науки „Шахид Бехещи” в Иран са идентифицирали 8 случая на безсимптомни болни от ковид-19 с пневмония. Изследването е публикувано в списанието на медицинската библиотека на Националните здравни институти в САЩ.\nЗначителен брой болни от ковид-19 са безсимптомни, отчитат иранските лекари. Те са идентифицирали 8 случая на пневмония с тежки увреждания при гръдна томография на пациенти с коронавирус без симптоми, на възраст от 34 до 67 години.\nДруго изследване на безсимптомни пациенти показва, че от 24 случая, 5 са развили симптоми в по-късен момент. 12 са имали зони в белия дроб с отслабени функции, като при 5 от тях е наблюдавано засенчване. А останалите 7 не са имали увреждания на белите дробове. Нито един от тези 24 безсимптомни пациенти не е развил пневмония.\nСъбраните до момента данни за коронавируса не позволяват категорично да се каже колко от заразените боледуват безсимптомно или пауцисимптомно и каква част от безсимптомните носители са заразни за останалите хора.\nИзточник: Insider, CDC, PMC, ACP


Как да спечелим една Cement Sidewalk Приличам Stone или Brick--алпинеум\nКак да спечелим една Cement Sidewalk Приличам Stone или Brick\nТова е на няколко техники , които са използвали Нещата ще трябва\nПортланд цимент или хоросан\nпрах Цимент оцветител на няколко различни нюанси и цветове\nскали , флаг камък, чакъл и др ..\nАко тротоара вече се излива , и излекувани , почистете го от брутния отломки с метла и вода маркуч . след това ецване малко със солна киселина, така че цимента или замазката ще се придържаме . Ако това е нов строителен проект ще имате много повече опции, можете да направите повече техники , колкото се налива\nЗа един стар тротоар : . След почистване и подготвяне маламашка на слой 1 " от хоросан върху малък участък от тротоара , и легна камъчета , камъни флаг, или каквото ви харесва в апартамента на хоросана . Уверете се, че материалите, които се добавят са измити добре и ги държи малко влажна помага с проводяща да хавана също . Натиснете агрегат ( скали и други неща ) в хоросана около половината от дебелината на парчето агрегат. Можете да добавите оцветител за хавана прекалено за една наистина хубава естествен вид . Можете да използвате и допълващи цветове като зелено хоросан оцветител и червеникави скали и т.н. ... да се творчески !\nна един стар тротоар просто можете да излее Портланд цимент с добавка на оцветител, и не натискайте агрегат вече в него надолу или мистрия финала за стар " попарена " поглед. Това ще бъде много грубо макар и не толкова траен като завършен повърхност.\nЗа тухлена поглед върху стар бетон . Разбъркайте хоросан с червен, кафяв и оцветител , за да се симулира тухла цвят , който искате да имате. Тогава тя се е разпространила около един инч дебелина . Опитайте се да обхване по- голяма площ макар и за още по- външен вид. После вкара хоросана с мистрия дори " варов разтвор линии" на размера и формата на " тухлите " сте , симулиращи . Можете дори да се върне с черно-бял или сив цвят хоросан и варов разтвор линии наистина да го събувам .\nНа ново строителство , можете да използвате същия трик като в стъпка 1 . Просто натиснете декоративна агрегат в мокър цимент , и да добавите свои оцветител за цялата партида за тротоара . Това е най-добрият начин да го направя , тъй като цялата плоча ще бъде много еднакви по цвят и покритие.\nНа ново строителство ви да си купите текстура шаблони и скални форми. Вие се излее бетон в калъпите и натиснете шаблоните във финала. шаблоните дори се наричат конкретни марки понякога . Можете също така да изгради свои собствени форми и печати ! С помощта на метла , или дървена дъска или друга плоска скала, всичко, което мога да си представя наистина , можете да сложите различни текстури в повърхността на бетона.\nНа ново строителство , което ще направи същото нещо като в стъпка 4 за тухла вид . Точкуване на мократа финала, и добавяне на оцветител за цялата партида. Тази техника работи много по-добре в новия бетон, и е много по -силна от хоросан фасада.\nМисли извън кутията , и да бъдат креативни . Циментът е невероятно разнообразна, и се нанася лесно медии. Обикновено можете да правите почти всичко, което може да мечтае . Багрилни вещества, могат да се смесват и съвпадащи за потребителски цветове. Можете дори да поръсите , четка , или да прилагат оцветител прах директно на влажен бетон, за да му се даде Swirled или мраморен вид с различни цветове. Можете да използвате почти всичко за декоративна агрегат. Купи книги за конкретно работно и мухъл сграда , и да се побърка !\nPrevious: Как да полски Rocks от Hand\nNext: Как да Recycle Broken Concrete\n· Как да се изгради един китайски Rock Garden\n· Как да Paint Rocks като костенурка в парцела\n· Легла от камък\n· Как да се изгради един Boulder Fountain\n· Евтините Rock градина Идеи\n· Варовик Цветове\n· Зимни пълзящо растение Цветя\n· Как да се изгради един Bed Rock Flower\n· Как да расте едно Crystal Tree\n· Идеи за Ground Cover Между Stepping Stones в Зона 5


Денят на зависимостта: Фалшивите новини и дипломацията | The Foreign Insider\nДенят на зависимостта: Фалшивите новини и дипломацията\nСирийският Кандахар на 1100 км от КПП „Капитан Андреево”\nПубликувано на 17 декември 2016, 17:52 +02:00\nПредполагаемата намеса на Русия в президентските избори на САЩ променя играта. Фалшиви новини и манипулации заливат хората по цял свят. Външна политика вече се прави в социалните мрежи, което е опасно.\nМоже би допреди няколко години това би звучало като сюжет на шпионски трилър. Но то се случи. Американските разузнавателни среди заявиха публично, че Русия е успяла да се намеси успешно в президентските избори на САЩ, което помогна на Доналд Тръмп да стигне до Белия дом. Какви са мащабите на намесата все още не е изяснено публично, но американските власти изглеждат странно смутени и объркани.\nМиналата седмица стана ясно, че американските спецслужби са установили самоличността на “свързани с руското правителство” хора, които предоставили на разобличителния сайт Уикилийкс хиляди имейли, с които са се сдобили, след като хакнали сървърите на Националния комитет на Демократическата партия и електронната поща на председателя на предизборния щаб на кандидатката на демократите Хилари Клинтън Джон Подеста.\nТези лица били известни на американското разузнаване и били “част от една по-широка операция на Русия за повишаване на престижа на Тръмп и понижаване на шансовете на Клинтън” за победа на изборите.\nДнес към тази хипотеза се присъедини и ФБР. Американските медии цитират паметна бележка от директора на ЦРУ Джон Бренан до служители на агенцията. Новината бе потвърдена от високопоставени представители на правителството на САЩ пред Ройтерс и Асошиейтед прес.\nВ документа Бренан пише, че е обсъдил въпроса с директорите на ФБР и на Националното разузнаване, Джеймс Коми и Джеймс Клапър. “Между нас има силен консенсус за мащаба, характера и целта на руската намеса в нашите президентски избори”, се подчертава в текста.\nДоналд Тръмп отрича тези обвинения, но първите му назначения са повече от „добра новина” за Русия. Държавен секретар най-вероятно ще стане изпълнителен директор на ExxonMobil Рекс Тилерсън, удостоен от Путин през 2013 г. с руското държавно отличие Орден за дружба.\nСъветник по националната сигурност пък ще стане бившия директор на военното разузнаване на САЩ Майкъл Флин.\nВ анализ на „The Foreign Insider” ви запознахме с някои аспекти от биографията на генерал Флин.\nПрез периода 2014 – 2016 г. Майкъл Флин се издържа от своя собствена компания Flynn Intel Group, предоставяща разузнавателна информация на бизнеса и на отделни правителства. През юли 2016 г., когато става опитът за преврат срещу Ердоган, Флин отбелязва, че това е нещо, за което си „заслужава да се ръкопляска”.\nПо-късно, когато компанията му е наета от Американско-турския бизнес съвет, чийто директор е активен поддръжник на управляващата в Турция партия на справедливостта и развитието, генералът отбелязва, че „Турция е важен съюзник на САЩ”.\nТурската страна отрича Флин да е „турски лобист”, но разпространеното от него писмо, в което призовава САЩ да предадат на Анкара проповедника Фейтулах Гюлен, хвърля известни съмнения.\nВ светлината на същата бизнес-логика през 2015 г. Майкъл Флин присъства и на гала вечеря в Москва, организирана от англоезиковия руски телевизионен канал RT. Той често дава платени коментари и анализи за нея.\nНяма нищо лошо на отговорни позиции да бъдат поставени хора, които да поставят като висша цел световния мир и добрите отношения между държавите, но особено от лагера на републиканците в САЩ, това изглежда доста странно.\nЯсно е, че в днешния свят новите войни се водят не на фронта, а във виртуалното пространство. Все по-големи мащаби придобива войната с фалшиви новини, които освен, че подкопават доверието в традиционните медии, моделира мнението на хората по различни въпроси. Това също е част от стратегията за новите войни.\nМоже би затова технологичните гиганти са принудени да предприемат спешни мерки.\n“Фейсбук” понесе много критики, че не прави достатъчно да предотврати разпространението на фалшиви новини, особено по време на предизборната кампания в САЩ.\nЕто защо социалната мрежа ще въведе инструменти, с които да се предотврати разпространението на фалшиви новини. Компанията обяви, че ще направи по-лесно за потребителите да сигнализират, когато видят в секцията “Новини” (News Feed) в профила си статия, съдържаща невярна информация.\nОсвен това “Фейсбук” ще работи с външни партньори като сайтовете за проверяване на факти “Сноупс”, “Политифакт” и “ФактЧек”, телевизия Ей Би Си нюз и Асошиейтед прес за проверяване на достоверността на споделяните в платформата му новинарски материали.\nКогато някоя от тези организации определи дадена статия за измама, тя няма да бъде сваляна от социалната мрежа, но ще излиза по-надолу в секцията “Новини” и потребителите ще я виждат с обозначение “оспорена” (disputed).\nВсеки ще може да кликне на линка, за да разбере какво не й е наред и ще получи второ предупреждение, че съдържанието е невярно, ако все пак реши да сподели статията с приятелите си, посочи Асошиейтед прес.\nНа този фон: Защо ви е CIA Intel, когато имате Zhirik /Владимир Жириновски/?\nКак обаче ще процедира социалната мрежа с новините, които се разпространяват на езици, различни от английския? Кои ще са медийните организации, които ще оспорват съдържанието на публикациите? Този въпрос все още няма отговор.\nЕдинствената страна в Европа, която заплаши „Фейсбук”, че може да предприеме съдебни мерки срещу възможността да се споделя невярно съдържание е Германия.\n„Разбира се ние трябва да обмислим въпроса за налагането на глоби, ако други мерки се покажат неефективни”, заяви германският министър на правосъдието Хайко Маас, цитиран от в. “Зюддойче цайтунг”.\nОбидите, подстрекаването към насилие и оклеветяването нямат място във „Фейсбук”, допълни той и заяви, че заплахата от финансови санкции би била силен стимул за бързо действие от страна на социалната мрежа.\nБТА отбелязва, че Томас Оперман, лидерът на левоцентристката Германска социалдемократическа партия в германския парламент, призовава Фейсбук да открие кабинет за юридическа защита в Германия, който да работи 24 часа в денонощието и към който жертвите на фалшиви новини и на публикации, насаждащи ненавист, да могат да се обръщат.\nСлед като извърши необходимите проверки и не заличи бързо в рамките на 24 часа обидните съобщения, Фейсбук трябва да бъде наказан със сурова глоба, която може да възлезе на 500 000 евро, заяви Оперман, цитиран от сп. “Шпигел”.\nГермански представители заявиха, че обмисляните мерки ще засягат и други социални платформи, които не правят нищо срещу публикациите, насаждащи омраза, и срещу фалшивите новини.


Детски шахматен турнир "Рицарят на бялата дама“ се проведе в Пловдив - plovdiv.utre.bg\nДетски шахматен турнир "Рицарят на бялата дама“ се проведе в Пловдив\n05 юни 2018, 20:00 | plovdivutre\nОрдена на Рицарите Тамплиери\n67 деца-участници получиха награди\nВключиха се точно 101 деца\nПрез 2018 г. се навършват 36 години от представянето на филма "Рицарят на Бялата дама" по БНТ и 900 години от основаването на Ордена на Рицарите Тамплиери на Йерусалим. Това е причината на 2-ри юни Цар Симеонова градина да бъде завладяна от рицари и деца шахматисти. Рано сутринта в този слънчев ден група деца се записваха за участие в шахматен турнир „Рицарят на бялата дама“, а друга група очакваха да получат награда за положените от тях усилия в конкурс за детска рисунка. Всичко започна от прекрасните деца от Ера Балет с ръководител Кремена Шопова, които зарадваха всички присъстващи с няколко танца. Един от тях показа нагледно как боравенето с телефони ни откъсва от реалността и краде от радостите на живота ни. „Скъпи деца, щастлив съм, че вие сте открили смисъла на живота си – рисуване и шахмат и този танц не се отнася за вас“, сподели водещият Рангел Матански след бурните аплодисменти за децата танцьори. „Радвам се, че вие, децата от Област Пловдив, сте сред най-силните участници в националния конкурс за детска рисунка „Рицарят в мен“, организиран и проведен от Ордена на Рицарите Тамплиери на Йерусалим, Велик Приорат България. Конкурсът е част от календара на МОН за 2017г. и се подкрепя от Синдиката на българските учители. Това е четвъртата година на провеждане и само в Област Пловдив са взели участие над 200 деца, като организатор на регионално ниво е Командерия „Улпия“. Отправяме специални благодарности към началника на РУО Пловдив г-жа Киркова, която оказа силна подкрепа за това максимален брой училища да се включат с рисунки“, сподели още г-н Матански.\nСлед това 67 деца участници на регионалния етап получиха награди, заедно с техните учители и директори от 13 училища в Пловдив област. Всяко дете получи кубче на Рубик, грамота и книжка от Фондация Пловдив 2019. Класираните за националния етап на конкурса 27 деца получиха ваучери за курсове по рисуване, английски, български език, математика, шахмат и танци.\nНепосредствено след откриване на събитието стартира шахматният турнир, в който се включиха точно 101 деца. По време на неговото провеждане на видео екран се прожектираха трите серии на класическия български детски филм от 1982 година „Рицарят на бялата дама“. Паралелно със събитието се реализира изложба на рисунки от конкурса „Рицарят в мен“ и бе представена беседа „900 години от основаването на Ордена на рицарите Тамплиери“ от създателя и водещ на Пловдивското историческо общество писателят-историк Димитър Герганов.\nВ 14:00 стартира награждаването на децата, играли шахмат сред природа и под шепота на фонтана на Деметра. Всички участници в турнира „Рицарят на бялата дама“ получиха сертификат и книга. Победителят в турнира получи голямата награда – едноседмична семейна почивка в Китен. По генерално класиране – спечелилите от 2-ро до 5-то място получиха едногодишен курс по английски език. Класиралите се от 6-то до 10-то място спечелиха курс по танци от Спортен клуб Ера. Призьорите в различните възрастови групи – до 6, 8, 10 и 12 години (отделно за момичета и момчета) получиха златни, сребърни и бронзови медали.\nНаградите бяха връчени от дамата в бяло Габриела Топалова - Мис България 2017 и рицарят Красимир Джамбазов.\nУникалност на събитието придава фактът, че на практика се показа как чрез спорт и изкуство може да се забавляват, възпитават и развиват нашите деца. Тъй като "Рицарят на бялата дама" се реализира като един от най-големите шахматни турнири на открито за деца, а конкурсът за детска рисунка "Рицарят в мен" е един от най-мащабните, двете събития въвлякоха като преки участници над 300 човека - деца, родители, учители и треньори. Всичко това, без да се броят гостите, случайните минувачи и зрителите на прожекцията на сериала на БНТ "Рицарят на бялата дама".\nОрганизатори на събитието са Народно читалище „Петко Мандажиев-1928“- с.Момино село, СНЦ „Заедно за личностно развитие“, „Шахматен клуб" Пловдив и Орденът на Рицарите Тамплиери на Йерусалим, Велик Приорат България.\nСъбитието е подпомогнато от Община Пловдив, БНТ, Военен клуб Пловдив, Туроператорска фирма "Антонов", Училища „Максимум”, КЦМ 2000 АД, Юрий Гагарин АД, Спортен клуб ЕРА, Езиков център „Образование и Приятели”, 22 карата, Аpree артстудио, БРАДЪРС СОТ и Зорница Копринкова\nПроектът е част от програмата на Пловдив - Европейска столица на културата 2019 и се финансира от Общинска фондация „Пловдив 2019”, в рамките на покана „Читалища – общностно участие и иновации“\nБотев (Пловдив) намалява бюджета за заплати\nМарица U17 безапелационно се класира за националните финали


Германия засега остава без елитни военни командоси | Банкеръ\nГермания засега остава без елитни военни командоси\nНа специална пресконференция в Берлин, организирана на 1 юли 2020 г., Анегрет Крамп-Каренбауер - министър на отбраната на Германия, и генерал Еберхард Цорн - генерален инспектор на немската армия, представиха структурен анализ на KSK (Kommando Spezialkräfte) - специалните части на немската армия (т. нар. командоси).\nСлужбата е създадена през 1996 г. - в отговор на ситуация, свързана с евакуацията на немски граждани от Руанда по време на геноцида. Командосите са обучени да действат в крайни условия и имат право да "работят" и в Германия, и в чужбина.\nВ момента 30 бойци са на мисия в Мазари Шариф (Афганистан), където обучават тамошните специални части. Общата численост на KSK е 1400 души, стационирани са в Калв, провинция Баден-Вюртемберг и оперират под неофициалното мото Facit omnia voluntas (лат. - Волята решава). А публичността е последното нещо, за което мечтаят да им се случи.\nНе е тайна, че сравнително често бойците от специалните части демонстрират притежаваното от тях специално самосъзнание. Немските армейски командоси не са изключение. За съжаление подвидове на това самосъзнание - за принадлежност към един необикновен елит, както и "съответното" подобаващо поведение, понякога са пряко свързани с отдавна официално отхвърлената идеология на Третия райх.\nВ последните години подозренията към "баретите" в крайно десен екстремизъм и уронваща конституцията дейност започнаха все по-често да се оправдават. Особено след скандала през април 2017 г., когато на празненство по повод някакъв рожден ден, армейски командоси са се посрещали и изпращали с хитлеристки поздрави.\nПрез ноември 2018 г. избухва най-големият скандал, свързан с KSK. Федералната служба за криминална полиция (БКА) разкрива престъпна мрежа, в която участват около 200 крайно десни действащи командоси и ветерани. Целта е системен терор над прииждащите по онова време в Германия мигранти, „отприщване“ на народното недоволство и силово налагане на законност, ред и дисциплина. С две думи - разкрит е заговор за насилствено вземане на властта.\nСпоред информация, изтекла в публичното пространство, разследването е предотвратило плановете на неонацистите да отвлекат и убият лидера на Зелената партия Клаудия Рот, германския външен министър Хайко Маас и бившия президент на страната Йоахим Гаук.\nУстановено е, че всички заговорници принадлежат към група, наречена "Uniter". Тя е основана през 1996 г. от елитни командоси, завърнали се от мисии в Африка. През годините, в редиците й са се включили и ветерани от Афганистан и Ирак.\nРазследването предотвратява и изграждането на мрежа от неонацистки клетки в редовната германска армия.\nИменно засилването на тези тенденции стана повод за поредица от спешни, но деликатни разследвания. В хода на едно такова разследване, през месец май в имот на командос от специалните армейски части, намиращ се в Саксония, са открити сериозни количества муниции, оръжия, експлозиви и противоконституционни материали.\nШокирана от "находките", на 29 май военният министър Анегрет Крамп-Каренбауер сформира работна група под ръководството на генералния армейски инспектор ген. Еберхард Цорн. Нейните задачи са да направи структурен анализ на специалните армейски части, да идентифицира "носителите" на дясноекстремистки тенденции и да предложи варианти за окончателно прочистване на KSK.\nРезултатите от едномесечната дейност на работната група, огласени на пресконференцията, са повече от плашещи.\nОтделни подразделения на КSК са се отклонили от правия път, водени от самосъзнанието за елит. Развило се е токсично лидерство, довело до разхлабване на дисциплината и небрежност при съхранението на муниции.\nПрякото командване и бойците от втора рота на специалните части са предпочели да запазят мълчание - било от лоялност, било от страх - и са отказали съдействие на инспекцията. Ето защо тази структурна единица ще бъде разформирована, а "проблематичните командоси" - уволнени.\nКариерното развитие в KSK е под всякаква критика, на практика такова няма. Има командоси с по 15-20 години служба на едни и същи позиции. За целта се въвеждат ротационни модели, а присъствието на ръководни длъжности ще бъде ограничено с конкретни мандати. Обучаващите звена ще бъдат преструктурирани, ще бъдат променени радикално и процедурите за прием в специалните части.\nИнспекциите са показали гравиращи дисциплинарни дефицити и впечатляващи пропуски в работата на складовото стопанство. Местонахождението на 85 000 патрона и 62 килограма експлозиви е неясно. Започва нова разследване, което трябва да установи дали боеприпасите са забравени някъде по време на маневри (!?), дали липсата им е плод на мърляво документирани в компютърните системи или целият този арсенал умишлено е изнесен от складове. До края на годината ще бъде направена и тотална техническа инвентаризация на специалните части.\nПо данни на военното контраразузнаване, изтичането на класифицирана информации от системите на KSK също е факт. Зачестяват и случаите на запасняци, демонстриращи дясноекстремистки убеждения. На ревизия ще бъдат подложени процедурите за освобождаване от активна служба и преминаването в запас, Законът за проверка на надеждността на персонала също ще бъде преработен из основи.\nНа пресконференцията, военният министър Анегрет Крамп-Каренбауер подчерта, че въпреки негативните резултати от структурния анализ, ползата от съществуването на армейските специални части не подлежи на никакво съмнение. Те обаче не могат да просъществуват в сегашния си вид, трябва да бъдат основно реформирани и да се реинтегрират в немската армия.\nЦелта е да окуражим честните командоси, осмелили се да съдействат на проверяващите и показали готовност за промени, подчерта министърката. Тя уточни, че свирепите мерки не трябва да се приемат като наказание, а като шанс догодина командосите да отпразнуват четвърт вековния си юбилей на чисто. И... обеща, че идните месеци ще станат публично достояние и други случаи на десен радикализъм.\nТренировките и международните мисии на спецподразделенията от KSK са прекратени до второ нареждане, а актуалните им бойни задачи и задграничните мисии са поверени на други военни единици.\nСледващият доклад за състоянието на армейските спецчасти ще бъде огласен на 31 октомври тази година.\nвторник, 07. юли 2020 - 11:20\nАвтор на „БАНКЕРЪ“ бе избран в общинския съвет на Висбаден


ОБЩИНА БУРГАС ПОСТАВЯ ДИСПЕНСЪРИ С ДЕЗИНФЕКТАНТ В ГОЛЕМИТЕ ТЪРГОВСКИ ВЕРИГИ И НА ОБЩЕСТВЕНИ МЕСТА! - КАПИТАН\nдом Общество ОБЩИНА БУРГАС ПОСТАВЯ ДИСПЕНСЪРИ С ДЕЗИНФЕКТАНТ В ГОЛЕМИТЕ ТЪРГОВСКИ ВЕРИГИ И НА...\nОБЩИНА БУРГАС ПОСТАВЯ ДИСПЕНСЪРИ С ДЕЗИНФЕКТАНТ В ГОЛЕМИТЕ ТЪРГОВСКИ ВЕРИГИ И НА ОБЩЕСТВЕНИ МЕСТА!\nДо тази минута няма заразен с коронавирус жител на град Бургас и областта. Общинският кризисен щаб взе решение да се поставят автоматични диспенсъри за осигуряване на дезинфекционна течност на входовете на големите магазини. Те ще бъдат закупени от Община Бургас, като устройствата вече са поръчани. Диспенсърите ще дадат възможност на всички клиенти да дезинфекцират ръцете си на влизане и излизане от търговския обект. Такъв модел вече работи на входа в административната сграда на Община Бургас, диспенсъри са осигурени на останалите публични учреждения в града.\n„Правим го, защото масово хората не могат да се снабдят с дезинфектанти. Няма нито в аптечната мрежа, нито в търговските обекти достатъчно количества защитни маски и дезинфекционни материали. Ние сме длъжни да осигурим на нашите съграждани възможност да се дезинфекцират, особено тези, които излизат от домовете си, стриктно спазват изискванията на Националния кризисен щаб и най-честите им посещения са до хранителните магазини“, заяви кметът Димитър Николов.\nТой допълни: „В момента проучваме възможността да закупим по-големи количества диспенсъри, като Община Бургас се ангажира да осигурява течността. Търговските вериги трябва да имат отговорник, който да следи наличностите в техните контейнери, за да може винаги да бъдат пълни и да се ползват от гражданите“, допълни Николов.\nПри осигуряването на по-големи количества диспенсъри ще се пристъпи към монтирането им на различни места в града, като пешеходни зони, паркове и автобусни спирки, но това допълнително ще бъде уточнено.\nОбщина Бургас осигурява допълнително 17 жилища от резервния фонд за ползване по предписания на кризисния щаб за хора в карантина и ако е необходимо, за привличане на медицински специалисти от други населени места, за да може да бъдат обезпечени с жилищна площ.\nКметът Димитър Николов каза още, че прилаганите мерки в Бургас са може би най-строгите в цялата страна, като въведеното в общината ограничение за посещението на търговските обекти се налага и от Националния кризисен щаб.\nВ действие е организацията за осигуряване на логистична помощ. Извършват се доставки на храни и лекарства на възрастни хора, включително и на такива, които са под карантина. Увеличава сеп броят на хората, които доброволно се поставят под карантина, съобщиха още от Общинския кризисен щаб.\nОсигурени са общински ромски медиатори за големите групи от ромско население, които се връщат от страни от Европейския съюз. Медиаторите ще разясняват мерките, въведени от Националния кризисен щаб.\nПродължава изпълнението на графиците за дезинфекция на спортните площадки и улиците в Бургас. На гражданите се препоръчва да се въздържат от използването на общодостъпна инфраструктура и съоръжения, тъй като това е предпоставка за пренасяне на заразата.\n„УМБАЛ – Бургас е готова да посрещне случаи на коронавирус. Има изграден алгоритъм на действие, осигурени са лични предпазни средства за медицинските специалисти. Днес се очаква да бъдат доставени още лични предпазни средства“, каза управителят на болницата д-р Бойко Миразчийски. Заради засилените мерки притокът на пациенти към болницата е намалял, хоспитализациите също.\nКъм днешна дата лицата, които са поставени под задължителна карантина в областта, са 190. Бройката непрекъснато се мени. За град Бургас са 110, като отпадналите от карантина са близо 15 души, поясни директорът на РЗИ – Бургас д-р Георги Паздеров.\nНаблюдава се тенденция, при която много хора от вътрешността на страната идват към черноморските общини. Това са граждани, които имат имоти тук. Повечето от тях абсолютно коректно подават адресите си и съвместно с експерти от общините и органите на МВР биват поставяни под карантина.\nДиректорът на ОД на МВР – Бургас старши комисар Радослав Сотиров обясни, че освен срокът за подновяване на личните карти, ще бъде удължен и срокът за подмяна на шофьорските книжки. Осигурени са екипи, които извършват контрол на достъпа на лица в търговските обекти, като проверки се правят денонощно. Вече има задържано лице за неизпълнение на заповедта на Министерството на здравеопазването. Това е собственик на заведение, който не е изпълнил разпорежданията да затвори обекта за клиенти и е продължил да работи. Димитър Шишманов.\nПредишна статияКънчо Стойчев : 2 млрд. лв са ни нужни, за да спасим всяко работно място!\nСледваща статияГости : Стотици роми се завърнаха от Европа в разгара на епидемията в Бургас!\nПробив: Учени установиха антитяло, което спира COVID-19!\nИмперията отвърна на удара!


Самолет на Ryanair кацна аварийно заради сигнал за бомба - Последни Новини от DNES.BG\nТой бе придружен от два изтребителя\n14 юли 2020 12:54, Нели Христова\nСамолет на Ryanair е трябвало да кацне аварийно, след като в тоалетната на машината е открита плашеща бележка. Тя гласяла, че на борда на Boeing 737-800, който изпълнявал полет от Краков до Дъблин, има заложена бомба.\nВеднага след като били информирани, пилотите се свързали с властите във Великобритания.\nДва изтребителя "Тайфун" са изпратени да придружат самолета, който каца аварийно на летище Stansted. Полицията в Есекс претърсва машината, но нищо подозрително не е открито, съобщава BBC.\nДвама души са били арестувани заради заплахата - мъже на 26 и 47 години.\n"Самолетът кацна нормално, но бе изпратен на отдалечена писта, където пътниците бяха свалени безопасно от самолета", съобщи говорител на Ryanair. Полицията е проверила всеки един от тях, преди да позволи те да продължат пътуването си до Дъблин.\nОще по темата: сигнал за бомбааварийно кацанеизтребителиRyanairсамолет\nНищо изненадващо преди 4 седмици\nКакво друго може да се очаква, когато се возиш в самолет на Райън?? Заплахи и дискомфорт.


Ползи oт песнопеенето\nЗа да разберете тази статия, ви препоръчваме да се запознаете със следната презентация:\nФункционална структура на ума\n1. Ползи от песнопеенето – въведение\nРедица Светци обясняват значението на песнопеенето. Песнопеене означава повтаряне на Божието Име. SSRF набляга на песнопеенето като основа на духовната практика. Това е така, защото песнопеенето е най-благоприятната духовна практика за сегашните времена. Песнопеенето има по-голяма сила когато се прави на ум, отколкото на глас.\nЗначение на песнопеенето: Подсъзнанието съдържа милиони впечатления. Заличаването дори на едно впечатление отнема много дълго време. Затова, за да преодолеете тенденциите на подсъзнанието, като следвате ограничения и правила, бихте изгубили значителен период от време. Много по-важно е да се правят непрекъснати усилия, за да се слеем с Абсолютното Съществуване, а не да се опитваме да изтрием такива впечатления от ума, които произтичат от нашата природа. Точно това може да се постигне чрез песнопеене на Името на Бога. Умът, интелектът и подсъзнанието са част от нашата природа и функционират в съответствие със своите собствени характеристики. Вместо човек да губи от духовната си практика в противопоставяхне на тях, неговите духовни цели биха били постигнати по-бързо, ако тази практика се използва за постигане на напредък по отношение на Божествения принцип чрез ставане на едно цяло с Името на Бог, което човек песнопее. – H.С. Бактарадж Махарадж\n2. Неосезаеми предимства на песнопеенето\nРисунката по-долу е направена чрез неосезаемо знание от г-жа Йоя Вале, търсач от SSRF, използващ развито шесто чувство. Йоя има способността да вижда неосезаемия свят и създава рисунки на база на това знание като част от духовната си практика и служене на Абсолютната Истина (сатсева). Рисунките, изготвени чрез неосезаемо знание, след това се проверяват от H. С. Д-р Атавлe за точност.\nРисунката по-долу, направена чрез неосезаемо знание, показва неосезаемите ползи от песнопеенето на Божието Име.\nОт рисунката, направена чрез неосезаемо знание можем да разберем следното:\nПръстен от духовна емоция (бхав) се активира около сърдечната чакра (Aнахата чакра)\nПоток на Божествения Принцип е привлечен от чакрата, намираща се на средата на челото(Адня чакра)\nПоток от Божествено съзнание (Чайтаня) е привлечен в резултат от песнопеенето, извършвано от човека.\nПръстен от Божествена Енергия (Шакти) се формира около чакрата на средата на челото.\nСледователно, чрез песнопеенето ние получаваме ползи чрез фините честоти, привлечени и образувани чрез името на Бог.\n3. Здравни, психологически и духовни ползи от песнопеенето\nПеснопеенето ни носи много здравни, психологически и духовни ползи. В началните етапи на духовната практика може да се окаже трудно да се разпознае ползата, която извличаме от песнопеенето. В по-късните етапи на духовната практика, познаването на предимствата на песнопеенето може да възстанови вярата ни, след като сме ги преживели.\nАко песнопеем с намерение да постигнем основната цел на човешкия живот, която е да постигнем духовно развитие, ние ще постигнем целта си и ще изпитаме всички други ползи от песнопеенето.


Любовници правят първия си секс на улицата, но пострадаха лошо (ВИДЕО) | Блиц\nЛюбовници правят първия си секс на улицата, но пострадаха лошо (ВИДЕО)\n12 Ян. 2019, 02:01\nПолицаи спряха хулигански действия на загоряла двойка - младите хора решили да правят секс точно в средата на улица Калку в Рига през нощта на 4 януари, пишат местни медии.\nКакто информира порталът Delfi, интимните игри били забелязани от служителите на Центъра за видео наблюдение на общинската полиция в Рига. Полицаите незабавно се отзовали на мястото.\nДълго време двойката не забелязала присъствието на служителите на правоприлагащите органи. Но после любовниците се усетили, нахлузили панталоните си и се опитали да избягат.\nОказало се, че нарушителите са чужденци, които се срещнали за първи път след онлайн кореспонденция. Първата им среща е квалифицирана като хулиганство - виновните бяха принудени да платят глоба от 200 евро.


Отпечатване - Медена седмичка в Египет !\nСлед сватбата => Меден месец => Темата е започната от: jancen в ноември 21, 2007, 13:08:45\nТитла: Медена седмичка в Египет !\nПубликувано от: jancen в ноември 21, 2007, 13:08:45\nНашата седмица в Египет. Вече нямам търпение . Заминаваме в събота. Ако някой е бил там през това време на годината нека сподели впечатления / снимки . Било ли е топло , за плаж става ли и т.н. , кои места си струва да се посетят . Аз като се върна обезателно ще споделя + разкази в картинки естествено :danceg:\nТитла: Отг: Медена седмичка в Египет !\nПубликувано от: nqma me в ноември 23, 2007, 17:38:16\nПубликувано от: КатиНка в ноември 23, 2007, 17:57:44\nПубликувано от: Little_Sweet_Didka в ноември 23, 2007, 22:12:55\njancen ние бяхме там в периода 29.09.-06.10. наистина е много красиво! Времето беше много топло ставаше за плаж. Ако искаш можеш да провериш времето в http://weather.yahoo.com/ (http://weather.yahoo.com/). Там излиза за 4-5 дни напред. *THUMBS*\nПубликувано от: jancen в декември 06, 2007, 15:52:14\nПубликувано от: КатиНка в декември 06, 2007, 17:14:13\njancen :welcome: welcome back @}->--\nМога да се съглася с всичко, което казваш за там и за арабския свят като цяло. Странното тук е, че на тях им харесва този начин на живот и не искат да си го променят *crazy* Аз също си задавах тези въпроси, които и ти и това беше отговорът, който получавах - харесва им на хората и това е O_O Когато тръгвахме към тези дестинации /ние бяхме в Тунис, почти едно и също е/, се бях подготвила, че освен велика история, друг свят и друг начин на живот, ще попадна и на много такива картинки и може би за това не наблягах на тях като впечатления ... търсех значимите места и моменти. И да ти кажа, пак бих отишла .. има за какво *THUMBS*\nСега се сещам за описателен пример - за да отбележат, че има свежо месо в магазина, отпред задължително има закачена агнешка кожа или телешка глава O_O *crazy*\nПубликувано от: mariana в декември 06, 2007, 17:30:04\nПубликувано от: КатиНка в декември 06, 2007, 17:37:44\nориенталски /арабски/ свят му се казва *crazy*\nПубликувано от: jancen в декември 07, 2007, 09:27:48\nаз също съм била по турски курорти , но там си е направо цивилизация сравнение с Египет , но както казах наистина си заслужава . И забравих да напиша , че там са наи милите и усмихнати арабескчета , направо бях учудена че са толко happy , напук на всичко . но както каза Katitka явно си им харесва :girl_impossible:\nПубликувано от: BIBI_SZ в февруари 22, 2008, 17:58:28\nПубликувано от: Little_Sweet_Didka в февруари 25, 2008, 12:10:47\nПубликувано от: jancen в март 24, 2008, 14:54:20\nТяхният сезон започва октомври-ноември , а свършва март месец . През останалото време е нетърпима жега :no:\nПубликувано от: ofelinka в март 27, 2008, 12:14:45\nПубликувано от: jancen в март 27, 2008, 13:51:23\nПубликувано от: Rou в март 27, 2008, 15:21:08\nОfelinka страхотни са снимките ти! По принцип Египет не ме влече въобще но снимките ти промениха това :bravo:\nПубликувано от: ofelinka в март 28, 2008, 10:23:28\nПубликувано от: nina_nikole в март 28, 2008, 10:57:11\nПубликувано от: ofelinka в март 28, 2008, 18:17:47\nНие отидохме с 900$, като 340 бяха за екскурзиите от там за двамата.Останалото замина за сувенири!Може и с по-малко, но на толкова хора ми се искаше да донеса по нещо :)\nПубликувано от: BIBI_SZ в април 02, 2008, 15:27:27\nПубликувано от: ofelinka в април 16, 2008, 12:12:50\nСъжалявам, че толкова късно се включвам!Направо пускам темата има много полезни неща, надявам се не е късно :[\nПубликувано от: betina в септември 11, 2009, 20:20:07\nЗдравейте, и ние сме на медена седмичка в хургада, в хотел SEA STAR BEAU RIVAGE, надявам се да си изкараме чудесно :)\nПубликувано от: BUBETO_82 в ноември 17, 2009, 17:56:14


ЕСТЕСТВЕНА ПСИХОТЕРАПИЯ. Орлин Баев, психотерапевт: Хипноза, НЛП, Медитация и Осъзнато сънуване\nЕстествена Психотерапия - Общество\nСпоред когнитивната наука феноменът хипноза може да се определи като "влизане в роля чрез отговор на очакване". Тоест съзнателното, с вяра очаквано и желано приемане на ролята на хипнотизиран водят до хипнотизиране, до потъване в реален хипнотичен транс. Казано по друг начин, случването на хипноза се учи и за да стане това е нужно тя да бъде желана, очаквана, а към самия феномен на хипнозата и към личността на терапевта да има пълно доверие и приемане. Както се казва, всяка хипноза е автохипноза. Хипнотерапевтът само асистира процеса, като най-важното условие за ефективността му е твоето собствено доверие в Себе си, изразяващо се в доверие към терапевта и хипнозата, която той използва. Защото терапевтът и самата хипноза са просто едно отражение на желанието ти за промяна, щастие и спокойствие.\nТерапевтът е само един квалифициран добър помощник в осъществяването на желанието ти за щастие и мир. Доверявайки се на добър квалифициран терапевт и на хипнотерапията, провеждана от него, ти се доверяваш на Себе си! Хипнотерапевтът е застанал пред теб, за да ти помогне! Помогни на тази помощ като кооперираш в процеса на случване на хипнозата, релаксацията, следването на визуализацията и медитацията. Искай да бъдеш в хипноза и с всяка следваща сесия по хипнотерапия все по-дълбоко, по-цялостно и по-бързо приемай ролята на хипнотизиран. Тя се учи така, както се учи плуването или шофирането.\nДовери се на състоянието на транс. То е нещо много по-обикновено, реално, безобидно, приятно, простичко и естествено, отколкото си чувал, чел или гледал по телевизията. То е просто едно приятно и целебно състояние на отпускане на тялото и ума, при което именно ти си в пълен контрол над всичко ставащо. Твоите емоционални, ментални и поведенчески трудности, които са те довели в кабинета, сами по себе си представляват състояние на добре научена, затвърдена и послушно подхранвана от страха, вината и несъзнаваната ти вяра в тях хипноза.\nЕдна заучена зловредна автохипноза, която носиш в ежедневието си и през която виждаш всичко като през криво огледало. Доверяването на трансовото състояние, на метода на хипнозата и личността на терапевта ти помагат да се спуснеш извън обичайната си ежедневна хипноза, която ти пречи, да превключиш на "нулева скорост" и от тази позиция да насочиш леко и нежно, но дълбинно процеса на промяната си и постигането на щастието си!\nНакратко, ако решиш да промениш живота си, използвайки метода на хипнотерапията, първо почувствай и осъзнай добронамереността на конкретния терапевт, осведоми се добре за заблудите относно хипнозата и хипнотерапията, довери се на метода и тогава, свободен от съмнения и с пълна убеденост в избора си, му се обади!Тогава промяната ти ще бъде реална, сигурна и мощна. Терапевтът се явява единствено един благонамерен партньор, сигурен инструмент в тази промяна!\nХипнозата като състояние\nПогледната през друга гледна точка, хипнозата представлява променено състояние на съзнанието: лек, среден или дълбок транс. Практически трансът представлява спускането ти в състояние на осъзнато сънуване, на водена от терапевта медитация. Хипнозата действително има връзка със съня не само етимологично (като произход на думата), но като едно релаксирано телесно и ментално "потапяне" в състояние на осъзнат насочван от хипнотерапевта сън. Ключовата дума тук е осъзнат сън! Няма загуба на осъзнаването или контролиране на волята ти от хипнотерапевта, както може би си гледал в холивудските зрелищни филми.\nТи си изцяло там, напълно буден и осъзнаващ, но в състояние на съзнанието по-дълбоко от обичайното. На езика на невронауките, мозъкът ти преминава в режим на алфа до тета вълни, като разликата от обикновения сън е в присъствието на работната памет (съзнанието), на префронталната мозъчна кора във воденото хипносънуване. В това променено мозъчно състояние и субективно преживявано трансово осъзнато сънуване свободната ти воля в процеса на водена визуализация, насочвана от терапевта съзнателно променя мисловно - емоционалните модели, навици и състояния, които ти пречат.\nЗад когнитивната промяна стоят актуални мозъчни промени в невронните връзки, които могат да бъдат наблюдавани чрез мозъчно сканиране. Разбира се, далеч не всеки хипнотерапевт има магнитно ядрен резонанс в кабинета си Smile , работата е фокусирана в емоционално - менталните преживявания, а положителната промяна се регистрира от собственото ти съзнание.\nЗаблуди относно хипнозата и хипнотерапията\nГледали ли сте филм, в който някакъв доктор в бяла престилка размахва махало или часовник пред носа на някого, след което го "зомбира", програмира го да прави нещо в определен момент? Вероятно сте гледали не един такъв филм в най-разнообразни варианти. Може би сте чели нещо за вуду или друга магия или гледали такъв филм и някакси по подразбиране сте свързали в разбиранията си магьосника бокор (вуду свещенник) с хипнозата. Или дори действително сте били на "сеанс" при "хипнотизатор"-врачка, която един бог знае какво е правила и как е работила с вас...\nПраво да практикуват хипноза и хипнотерапия имат единствено психолози и лекари, които са сертифицирани хипнотерапевти. В България организацията, която подготвя легитимни хипнотерапевти е "Българска асоциация по хипноза". Преди да отидете на хипнотерапевт, може би добро решение ще бъде първо да се осведомите за образованието и квалификацията му.\nФилмите и популярната жълта преса са създали един мъгляво - митичен и дори наситен със страх и мистика ореол около хипнотерапията. Голата истина е, че 99% от този орел се дължи на експлоатирането с финансови и др. цели предразсъдъци на зрителя/ читателя.\nЗаблуда: "Хипнотерапевтът може да завладее волята ми да се превърна в "кукла на конци" или да ми заложи някакво внушение."\nРеалност: Състоянието на хипноза може още да бъде наречено медитация или осъзнато сънуване. Именно съзнанието ти, но освободено от впримчването си към болезнените ти модели, е свръхбудно при хипноза. Едно свръхбудно съзнание и самосъзнание, слято със свободната ти воля. Хипнозата представлява именно досег с тоталната ти свобода и будност. Ти през цялото време осъзнаваш ясно!\nАко все пак терапевтът поради някаква манипулативно егоистична причина засегне етичните ти принципи, моралният ти буфер (суперего) на мига ще те накара или да излезеш от състоянието на хипноза или да заспиш за минутка, като загубиш връзка с гласа на терапевта и се събудиш просто бодър и освежен. Хипнотерапевтът обаче е достатъчно личностово зрял и отделя от времето си, за да ти помогне, а не да задоволява параноидните фантазии на холивуд.\nЗаблуда: "Мога да стана зависим от хипнозата и хипнотерапевта!"\nРеалност: Хипнотерапията те поставя в досег със собствената ти вътрешна независимост и свобода, като терапевтът е просто инструмент, помагащ ти за достигане на тази свобода и спокойствие. Хипнотерапията е обикновено краткосрочна терапия: 6-24 сесии. А е краткосрочна, защото е дълбинно и мощно работеща. При постигане на желаната промяна е естествено между теб и терапевта да има едно нормално приятелско чувство на доверие и разбиране - но нищо повече.\nВсъщност истинската зависимост е тази, която те води в кабинета на хипнотерапевта - зависимостта ти от несъзнаваното вкопчване към болезнени емоционално-ментални модели. След приключване на терапията ти имаш инструмент, чрез който до голяма степен можеш сам да насочваш и коригираш когницията и поведението си: автохипнозата. Хипнотерапията цели именно да предостави в ръцете ти начин, чрез който да можеш сам да преодоляваш трудностите си: автохипнозата/ медитацията. реална зависимост може да имаш например от пушенето на цигари, пийването повечко, гледането на поредния латино или друг филмов сериал или към ирационалните си убеждения си, че си слаб, провалящ се и неспособен или грозна, нещастна и т.н.\nЗаблуда: "Хипнозата и магията са много свързани и са почти едно цяло!"\nРеалност: Хипнозата е един от най-научно проследимите психотерапевтични методи. За да практикува хипнотерапия, терапевтът трябва да бъде допуснат до обучение по хипноза. А за целта трябва да е преминал поне шест години учене, усвоявайки немалкото научни знания и умения на психолога или медика. Обикновено хипнотерапевтът владее и друга психотерапевтична модалност, а методите му са ясно обосновани и рационално емпирично доказуеми. Самите феномени и успеваемост на хипнотерапията са изследвани от неврологията, експерименталната психология и когнитивната наука.\nЗаблуда: "Като вляза в хипноза, може нещо да ми стане или да остана постоянно хипнотизиран/а!"\nРеалност: Влизането в хипноза в кабинета на терапевта всъщност представлява излизане от ежедневната хипноза, ежедневните не винаги оптимални и правилни разбирания и придобиване на ясен поглед върху себе си и живота си. Единственото, което може да ти се случи в това състояние и след него, е да си позволиш да смъкнеш излишните психоемоционални раници от раменете си! На практика ти ежедневно влизаш в лека хипноза докато вниманието ти е грабнато от шофирането или от някой филм, когато си погълнат от работа или спорт, от четенето на интересна книга или слушането на събуждаща в теб стари радостни спомени музика.\nНо всеки път след тези ежедневни житейски хипнози, ти излизаш, нали? Дори можеш да владееш вниманието си и в един момент да бъдеш потънал в гледането на интересния филм, а в следващия да говориш служебно по телефона, а след приключване на разговора (примерно, или на друг дистрактор) отново да потънеш във фокусираното си внимание, грабнат от интереса си. Истината е, че хипнозата е нещо далеч по-ежедневно и обикновено, отколкото може би си представяш. Тя е просто естествено фокусирано внимание - внимание насочвано от емоцията на интерес или радост.\nТи ежедневно изпадаш в хипноза, когато легнеш за малко в леглото и релаксираш тялото и ума си, докато си се замислил за нещо и дори не виждаш и чуваш заобикалящата те реалност за няколко мига/ минути. Но винаги излизаш от това състояние, нали?! В хипноза си в моментите преди заспиване и след събуждане, когато мозъкът ти функционира на друг режим, но съзнанието е все още будно и следва забавените алфа/ тета мозъчни вълни. Не е възможно да бъдеш продължително време в състояние на хипноза, както и да бъде наричано то и без значение дали е предизвикано в кабинета на хипнотерапевт или в ежедневието. Дори самият престой в трансово състояние сам по себе си е лечебен и зареждащ!\nЗаблуда: "Хайде хипнотизирай ме да те видим! Аз не мога да бъда хипнотизиран/а!"\nРеалност: Изследванията показват, че 86% от човешката популация е податлива на хипноза. А истината е, че и останалите 14% могат да се научат да бъдат в хипноза. Всъщност нежеланието за постигане на променено състояние на съзнанието произлизат от параноидните и мистични заблуди, битуващи около понятието хипноза. А неспособността за постигането на медитативно състояние идва от защитното рационализиращо и предъвкващо вкопчване в серийната суха логика на интелекта и самокастрацията на способността за връзка с образното, паралелно и емоционално наситено процесиране на дясната мозъчна хемисфера.\nНакратко, всеки който иска да бъде в хипноза и вярва в смисъла на постигането и, може да влезе в хипноза. В хипнотерапията е важна собствената ти мотивация и вяра в метода, желанието ти да си помогнеш чрез него! Ако тази вяра липсва, по-добре потърси друг тип психотерапия, например когнитивна (в чист вид) или психоаналитична. В хипнотерапията са известни методи за използване дори на съпротивите с цел индуциране на хипноза.\nНо ако съпротивите са прекалено големи, такова утилизиране може да има нежелани ефекти. Затова никой уважаващ себе си терапевт няма да се занимава с това да доказва каквото и да е. Ако имате подобни очаквания, обърнете се към специалист по циркови фокуси или вуду шаман... Smile Хипнотерапевтът е просто инструмент за постигане на собственото ви желание и очакване за помощ - а за случването на тази помощ е нужно доверие и приятелска двустранна кооперация. Именно равнопоставена кооперация. Хипнотерапевтът е просто ваш партньор в пътя на щастието ви. Няма доминиране, а равнопоставено партньорство и съзнателна кооперативна взаимопомощ!\nИма няколко вида субмодалности в хипнотерапията, като основните са:\n- когнитивна хипнотерапия\n- аналитична хипнотерапия\n- трансперсонална хипнотерапия и др.\nЕдин добър специалист използва всички модалности според нуждите и разбиранията на клиента си.\nПри кои състояния се използва хипнотерапията?\n- паническо разстройство, обсесивно компулсивно разстройство (натрапчивости), хипохондрия, фобии, заекване, тревожност, ниско самочувствие, тютюнопушене и алкохол, сексуални дисфункции, депресия и др. Хипнотерапията има роля при терапевтирането на практически всички невротични разстройства - като централен или спомагателен метод.\nЕфективност и трайност на психичното препрограмиране при хипноза\nКогато хипнотерапията е практикувана като част от цялостната терапия, при един еклектичен пълноспектров подход, тя има най-сърцевинно и дълбинно въздействие върху човешката природа. Хипнозата прониква отвъд логиката и ежедневния разум и достига до онези първични и най-важни за съществуването ни психични нива, до които конвенционалнта терапия няма достъп. Хипнозата представлява пряка връзка с несъзнаваното (с подсъзнанието), като добрият терапевт говори на неговия символен емоционално наситен образен език!\nСъвременните действени и резултатни форми на психотерапия, например когнитивно поведенческата предоставят в ръцете на пациента инструменти за самостоятелна работа и промяна. В хипнотерапията също се настоява за самостоятелна работа извън терапевтичните сесии във вид на автохипноза. Автохипноза например с помощта на записаните хипносесии в кабинета на терапевта! Ежедневното неколкократно прослушване на записите с хипносесии има мощно въздействие, ускорява, задълбочава и поддържа препрограмирането и залагането на щастие!\nЕклектичният (интегрален) подход в психотерапията дава най-трайни и сигурни резултати!\nНай-ядреният психотерапевтичен метод е именно хипнотерапията, като извършваното психично програмиране е най-дълбоко и силно и затова и най-трайно и сигурно!\nНякои модалности в хипнотерапията\nКогнитивната хипнотерапия представлява брак между рационално фокусираната когнитивно поведенческа психотерапия и хипнотерапията. Преди или между хипнотерапевтичните сесии терапевтът анализира структурирано житейската ви биография, спомага осъзнаването и реструктурирането на възприятията и психичните ви модели с помощта на здравия разум и оптимизма. Когнитивната хипнотерапия си служи с по-конкретни и насочени към причините, към личните биографични преживявания визуализации. Работи се в много по-голяма степен ориентирано към причината, вместо към симптома, както е при класическата хипнотерапия!\nТрансперсоналната хипнотерапия приема за водеща мъдростта на духовните системи на човечеството: християнството, будизма, индуизма, теософията, учението на бялото братство и т.н. Трансперсоналната психотерапия позволява осъществяването на добро взаимодействие между твоите разбирания и вярвания и утилизирането им в процеса на терапията.\nАкцентът при трансперсоналната хипнотерапия е върху духовното единство и сърдечна цялостност, а воденото въображение си служи с разбиранията и понятийната система на западната и източни теологии. Приема се, че съществува и друг, по-висш от логиката тип когниция, а човешките възможности са безгранични! Методите на трансперсоналната хипнотерапия имат чудесен практически ефект!\nНевро лингвистично програмиране (НЛП) и Ериксонова хипноза\nНЛП е система, която обхваща широк кръг техники и освен терапевтична има и бизнес насоченост. Освен чудесните техники на визуализация, дадени от Бандлър и Гриндлер (създателите на нлп), основото направление на хипноза в нлп е т.н. Ериксонова хипноза. Тук тя е наричана Милтън модел, ползвайки първото име на Милтън Ериксън, този велик хипнотист от 20-ти век. Ериксоновата хипноза е характерна с общите си, неясни и абстрактни внушения, от които естествената мъдрост на несъзнаваното извлича нужните послания. Ериксоновата хипноза представлява богата тема, която надхвърля целите на тази статия.\nХипноза, йога и медитация, йога на осъзнатото сънуване (йога нидра)\nПървите четири стъпала в йога:\n- Яма - развитие на лични качества, промяна на характера и по-пълното му резониране с ритъма на цялостния живот.\n- Нияма - усвояване на подходящи модели на социално взаимодействие.\n- Асана - добра телесна кондиция, поддържана чрез правилно хранене и достатъчно движение - спорт, фитнес, аеробни упражнения, индийска или даоска гимнастика и др. В контекста на цялостната йог апрактика, асана представлява просто удобно положение на тялото, което може да бъде поддържано по време на фокусирането на ума и съзерцанието.\n- Пранаяма - дишане, но и развиване на директно осъзнаване на психичната енергия, нейното акумулиране и отдаване.\nКогато човек започне да се запознава с йога и да я практикува, в него се събужда все по-нарастващо вдъхновение и отдадено почитание към възможностите на тази дисциплина. Той се обогатява с прочитането на различни текстове, книги, абстрактни философии и описания на процеса на йога. В същото време му се предлагат серия от физически и дихателни упражнения. Обикновено резултатът от въвличането на новака в теорията и практиката на йога води до едно немалко объркване. Това объркване или отблъсква практикуващия и той спира заниманията или продължава да поддържа интереса му буден, а вниманието целенасочено.\nАко практикуващият е от втория тип, когото трудностите вдъхновяват, ще са му нужни 15-20 години за едно стройно систематизиране на теорията на йога. Теорията на веди, упанишади, санкхя, адвейта, даоски теории, тантрични подходи и т.н., които обаче преминават през проверката на личния опит. Първото, което сериозният изследовател разбира, е че представата му за йога като за серия от телесни упражнения силно се разминава с тази на създателите и проводниците на системата.\nВсички осем стъпала в йога системата целят едно все по-дълбоко ментално и сърдечно Себепроникване, като първите четири стъпала са просто подготовка, нужен контекст за случването на това Себеразкриване. Йога практикуващият ще се сблъска с известни изисквания за овладяване на сексуалното поведение и от личен опит ще осъзнае важността на това овладяване и директната му връзка с вътрешния си живот като цяло, качеството на медитацията му, а оттам и социалния му и професионален живот.\nЙогинът ще осъзнае нуждата от следването на известна дисциплина на живот, хранене, социално поведение и цялостна настройка към света. Това са първите две стъпала в йога: яма и нияма. Аналогията между тези две стъпала в йога и конвенционалната психотерапия е пълна. В семейната, когнитивната, психоаналитичната и т.н. терапии се проследява връзката между вътрепсихичната реалност и обективната социална реалност.\nСубективното се анализира, изучава се собствения характер, интернализирани вътрешни обекти - интроекти, автоматичните защитни механизми, когнитивни изкривявания при протичането на психичните процеси в контекста на обективната социална реалност. Осъзнаването, инсайтът, разумът, волята и намерението за промяна на дезадаптивните психични наличности и движения водят до реална психична промяна.\nДо реално препрограмиране на тези психични съставки и движения. А това води до различно поведенческо отреагирване при междуличностовите и професионални ситуации. Човек се научава да вижда света през нова психична рамка на оптимизъм и хармония. Видяна под такъв ъгъл, съвременната психотерапия в различните и разновидности представлява едно много усъвършенствано прилагане на първите две стъпки от йога практиката! Едно водено от терапевта по-пълно психосоциално интегриране и хармония.\nВ някои школи на психотерапията, такива като телесно ориентираните и трансперсонални подходи, се прилагат и различни телесни и дихателни практики. Така психотерапията представлява едно систематизирано и контролируемо навлизане в третата и четвърта стъпки от йога: асана и пранаяма. Практикуващият осъзнава връзката между ума и дишането си, както и между дишането и психичната си енергия. Една мощна дихателна практика като бхастрика пранаяма (ребъртинг, холотропно, свободно дишане) води и до променено състояние на съзнанието, отдръпване на сетивата (пратяхара - четвъртата йога стъпка). Тук идва мястото на самото ядро на съвременната, но и вечна психотерапия: хипнозата и хипнотерапията!\nХипнотерапията може да се практикува самостоятелно или като допълнение на конвенционалните психотерапевтични методи: когнитивна терапия, фокусирана в решения терапия, психоаналитична терапия, психодрама, позитивна терапия, логотерапия, трансперсонална терапия и т.н. Според мен вторият вариант е оптималният. Разглеждани през призмата на аналогията между терапията и йога, конвенционалните психотерапевтични методи обхващат първите четири "стъпала" в йога: яма, нияма, асана и пранаяма.\nКогато се отпуснеш на креслото пред хипнотерапевта, в тялото ти се появяват всякакви странни усещания - засърбява те тук и там, желание за мърдане и неспокойство. Ти обаче продължаваш да отпускаш тялото си, като наблюдаваш странните усещания, без да се подчиняваш на импулсите им. Започваш да усещаш как самото наблюдение ги разтваря и те сякаш се "всмукват" навътре в него, стават храна за все по-нарастващата реласация на тялото и ума ти. Разтваря се болката. Изчезва емоционалното напрежение. В йога е известно психотелесното състояние пратяхара (отдръпване на сетивата), което е нужен контекст за случването на фокусирането на ума (дхарана) и съзерцанието (дхияна).\nЕто накратко аналогиите между състоянията, постигани в хипнотерапията и медитацията в йога:\n- Пратяхара, оттегляне на сетивата = сомнолентност, лека хипноза - в това състояние субективното преживяване е за натежаване на тялото и относителното му "изчезване". В същото време съзнанието (работната памет) става все по-леко и сякаш независимо от външните сетивни дразнители: звуци, допир, дори и болезнен такъв и т.н.\n- Дхарана, фокусиране = хипотаксия, средно дълбока хипноза - в това състояние тялото сякаш напълно изчезва, а съзнанието само по себе си става център, поле за преживяванията. Фокусирането, под ръководството на гласа на хипнотерапевта става еднонасочено, моноидеистично. Самосъзнанието (метакогницията, както се нарича в когнитивната наука) става пълновластен господар и център на свободната воля. Визуализацията става наситена, ярка и жива.\n- Дхияна, съзерцание (майндфулнес, както е наричана в когнитивната терапия) = дълбока хипноза - това е състояние, което се учи! В него просто си! Едно блажено пребиваване в по-дълбок досег до духовната си същност, с утихнал ум и наситена с блаженство, самоувереност и сигурност тишина! Жива тишина, която те ресвързва със самия теб, с висшето ти Аз, а оттам и с пулса на Вселената. Едно сърдечно безмълвие (както е наричано в християнската медитативна школа исихая), в което ясно осъзнаваш единството си с всичко и всеки, невъзможността за самота и принадлежността си към организма на космическия живот! Едно състояние на масирано паралелно процесиране на информацията, безусилно интуиране и щастие.\nКоренът на думата медитация - мед, има индоевропейски произход и означава измервам. Думата навлиза в западноевропейските езици през латинското meditatio - размишление. Понастоящем под медитация се има предвид ментална дисциплина, която може да е част от религиозна традиция или не. В едно от значенията си медитация може да означава размисъл върху абстрактно понятие или теза. В друг смисъл медитацията е фокусиране на вниманието в дадена визуализация. Визуализациите могат да бъдат най-различни, според религиозната или друга система за развитие на човешкия потенциал.\nПо време на изпълнение на визуализациите или размисъла се препоръчва постигане на дълбока телесна релаксация (пратяхара), при което работната памет се фиксира изцяло във вътрешната субективност. Медитацията води до промени в мозъчната активност, в задействането или не на различни мозъчни зони и отделяните невромедиатори и хормонална активност. Може да бъде водена или самостоятелна медитация, като се смята, че водената такава е по-силна и мощно въздействаща.\nПроследявайки дълбоките структурни подобия между медитацията и хипнозата, аз твърдя, че двете са аналогични на дълбинно преживелищно ниво. Схващането за разлика между двете произтича от заблудите, натрапвани около хипнозата, но няма нищо общо с действителността на тези феномени.\nЕто някои аналогии между хипноза и медитация:\n- Могат да бъдат самостоятелни или водени.\n- Протичат реални неврални и биохимични промени.\n- Използват се комбинация от визуализации и абстрактен размисъл, целящ надхвърляне на ума (от типа коани).\n- Постига се телесна релаксация.\n- Постига се "отдръпване на сетивата" - пратяхара.\n- Работната памет (съзнанието) навлиза в съня - т.н. будно или осъзнато сънуване.\n- Съзнанието е будно, по-будно от ежедневното си състояние - за разлика от разпространената заблуда за хипнозата като заспиване, при нея всъщност се постига по-ярко и свобдно съзнание при навлизане в съноподобно състояние.\n- Увеличава се кръгът на самоосъзнаването.\n- Контролът над състоянието е в ръцете на самия практикуващ, дори при водена медитация/ хипноза\nХипнозата, водената медитация и визуализация имат общ корен – както воденото въображение, така и хипнозата и медитацията водят до променена мозъчна активност, до насочване на вниманието към вътрешнопсихичната субективност при телесна релаксация и съноподобно състояние. Съществена разлика между медитацията и хипнозата е, че при дълбоката хипноза вниманието се приспива. При медитацията обаче се изисква неговата пълна будност.\nТази разлика съществува единствено между дълбоката хипноза и медитацията, докато леката и средна хипноза до голяма степен се преплита на практика с медитативното състояние. Медитацията, както и хипнозата може да бъде водена или да се изпълнява самостоятелно, да включва визуализация или не и води до същите мозъчни и когнитивни промени. Една съществена разлика между хипнозата и медитацията е акцентът в самостоятелната практика и степента на осъзнатост при майндфулнес (медитация).\nПри хипнозата често се развива зависимост от индукцията и ръководството на терапевта и се приема, че автохипнозата няма същата сила както водената от терапевт хипноза. Обратното, при майндфулнес терапевтът се приема само като ориентир, гайд за постоянната самостоятелна практика. На пациента се предлага метод, който той изпълнява в ролята на поведенчески експерименти в ежедневието си. С времето на практикуване пълносъзнателността се разпростира във всеки момент от живота на практикуващия, далеч извън конвенционалните седящи медитативни сесии.\nГорните аналогии са пълни при леката и средно дълбока хипноза. При дълбоката хипноза някои терапевти целят приспиване на съзнанието на пациента и директен достъп до подсъзнанието му. Понякога това се получава дори въпреки волята на терапевта... Моят подход е различен – включва разширяване на съзнанието до свръхсъзнанието, до по-висшите когнитивни нива в човека и спускане и съзнателно препрограмиране на подсъзнанието, ползвайки светлината на свръхсъзнанието.\nВ практиката си на хипноза аз държа съзнанието на човека да бъде будно и разширяващо се. Такъв подход надхвърля обикновената хипноза. Както се казва, вместо да бъде нахранен с една рибка, пациентът получава въдица, с която за цял живот се научава сам да лови риба, да постига щастието си! В такава хипноза човек съзнателно постига дълбочините, но и висините на безпредела на разумността си! Ключовата разлика е именно в съзнателността!\nПонякога думата медитация се използва неправилно и за съзерцанието. Ако разгледаме хипнозата/ медитацията в контекста на терминологията на осморната (аштанга) йога, те се случват на ниво дхарана - шестото стъпало в йога. Съзерцанието, ако е актуално постигнато, отговаря на седмата степен в йога: дхияна.\nЙога на сънуването (йога нидра)\nНидра на санскрит означава сън. Друга дума за сън е гърцизмът хипноза. Така проследявайки етимологията на понятието, спокойно можем да наречем йога нидра хипно-йога или осъзнато сливане със съня.\nЙога Нидра е древна практика, която извън конкретния термин, е практикувана от древни времена в повечето школи и системи за психоемоционално развитие. Представлява осъзнато навлизане в съня. Съвременното популяризиране на системата прави Свами Сатянанда. Йога нидра (осъзнато сънуване, водена медитация) се състои от оттегляне на сетивата (пратяхара) в състояние на телесна релаксация, водено въображение (дхарана) и евентуално, съзерцание (дхияна).\nКлючовите думи са разширяване на съзнанието и проникване в съня. Погледнато чисто научно, йога нидра представлява осъзнато, с присъствието на активността на префронталните мозъчни зони, с будна работна памет навлизане в алфа, тета и в напредналите степени на практикуване, в делта мозъчна активност. Видяна през друга ментална призма, йога нидра е процес по ресвързване със... Себе си, с онази необятна подсъзнателна и свръхсъзнателна Човечност, която всъщност СМЕ. Тихият вътрешен зрител (Азът) навлиза в светлото небе на свръхсъзнанието, за да може да осветли и пречисти дълбините на подсъзнанието.\nПо-практически и делово, йога нидра може да служи като ефективно средство за разтоварване от стреса, хармонизиране, сваляне на напрежението, успокояване на вегетативната симптоматика при повишена тревожност (сърцебиене, мускулни брони, потене, замайване, напрягане и др.), понижаване нивото на адреналина, установяване на психична настройка на бодрост и оптимизъм, залагане на цели, психично препрограмиране. Йога нидра, погледната през психотерапевтичен ъгъл, е ефективен инструмент за работа с тревожни разстройства, депресия, чудесно помощно средство при преодоляването на зависимости и др.\nНакратко, йога нидра е за всички желаещи да подобрят здравето, самочувствието, психичната си сила и установят вибрантен център на спокойствие, светлина и радост в ума, телата и живота си! Йога нидра прилича на хипносесия, но всъщност е нещо повече, защото тук съзнанието не се приспива, а се държи будно. Водещият терапевт само фасилитира разширяването на съзнанието ти! Майсторите в йога нидра успяват да приведат мозъка си дори в делта вълни, при които се случва дълбокият сън без сънища, а в същото време да поддържат будно съзнание и връзка едновременно с околната, както и с вътрешната реалност.\nЙога нидра има три формални стъпки - дълбока мускулна релаксация, съзидателна визуализация и съзерцание. При напредналите в осъзнатото сънуване релаксацията отговаря на потъването в съня в алфа вълни, визуализацията на тета мозъчната активност на REM съня, а съзерцанието на дълбокия сън без сънища, състоянието ананда. Сливане със състоянието на светло мъдро блаженство, сат чид ананда. Йога нидра е древна тантрическа практика. При потъването в релаксация, се "посява" семето на възнамеряването на дадена цел - санкалпа.\nПрактикуващият йог възнамерява дадена цел и я повтаря ясно на ум три пъти. Например "Мога да сублимирам страстите си!", "Обичам и трансформирам страха си!", "Имам диамантена самоувереност и спокойствие!", "Развивам се духовно ежедневно!", "Свободен съм от ... (еди си кой навик...)!". При дълбоката мускулна релаксация сетивата се отдръпват навътре в пратяхара, а съзнанието започва да функционира в по-директен досег с фините енергии, тела, с автоматичните процеси на автономната нервна система, които се осъзнават. Пулсът, сърцето и дишането се забавят естествено.\nПрез етапа на визуализацията се индуцира състояние, наподобяващо естествения сън. Водещият ползва някои визуализации, по-общи метафори и архетипни образи или по-конкретни и свързани със справянето с даден проблем такива. Изисква се съзнанието да бъде будно през цялото време! Във фазата на съзерцанието съзнанието прониква в сферата на дълбокия сън без сънища. За обикновения малък ум това състояние е...нищо. Но за Разума отвъд малкия ум и мозък, това състояние е... всичко! То е едно сливане със ...Себе си, Йога!\nЗа реален напредък в йога нидра, както и във всяка друга дисциплина, се изисква постоянство и редовна тренировка! Йога нидра, бидейки тантрическа практика, се изпълнява със спонтанност, на игра. Но, за приятния напредък в коя да е игра, се изискват радостни усилия и вдъхновено намерение и повторяемост на изпълненията, което води до задълбочаване на преживяването. Количествените повторения водят до качествени изменения Smile . А йога нидра е интимно свързана със самото ядро на играта на живота и нейната цел!\nПубликувано от Orlin Baev в 19:42\nЕтикети: медитация, нлп, осъзнато сънуване, хипноза\nАнонимен 16 май 2011 г., 18:11\nБраво,Орлине!Поредната много добра статия!Поздравления!\nOrlin Baev 16 май 2011 г., 22:59\nБлагодаря ти сърдечно! :)\nАнонимен 8 юни 2011 г., 21:06\nISKAM DA SE SVURJA S VAS.OT4AQNO SE NUJDAQ OT POMOSHTA VI!\nOrlin Baev 8 юни 2011 г., 23:22\nЕто тук са координатите ми: http://orlin.bravehost.com/tariffandschedule.html\nАнонимен 25 март 2012 г., 20:46\nКакво общо има мозачната кора с хипнозата ?\nOrlin Baev 9 юли 2012 г., 12:02\nМного общо! В хипноза/ медитация мозъкът влиза в режим, в който обикновено е докато спим. Тук обаче мозъчната кора продължава да е активна, съзнанието будно, а процесирането на информацията става по много канали едновременно. Контролът се прехвърля от лявата в дясната префронтална мозъчна кора. Балансът между двете хемисфери става по-пълен, предаването на сигнали през мазолестото тяло много по-интензивно. Човек сам става творец на собствената си когниция и може да промени работата на собствения си мозък и ум!\nАнонимен 6 ноември 2012 г., 9:53\nОрлине,преди години,отидох при Иво Величков,който се води като един от най- добрите хипнотизатори в България,дори имаше собствено шоу по телевизията и няколко издадени книги за хипнозата,та той ми каза че паническото разстройство изобщо не се поддава на лечение с хипноза.Беше категоричен че неможе да ми помогне с хипноза... А ти направо ме изненада с твоята публикация...Браво...!\nOrlin Baev 6 ноември 2012 г., 23:15\nПсихиатрията - индустрия на смъртта? ... Коментар ...


Начало\tЧленове КЛЕВЪР БУК\n0887 22 00 85\nОт учителите чувате: концентрация, фина моторика, четене, смятане... А детето ви иска да играе и да изследва света около себе си. Ние ви предлагаме книжки, които разказват прекрасни и смешни истории, които канят детето ви да участва в приключенията и едновременно с това учат ума и сърцето му.\nЕкипът ни се състои от хора със значителен опит в издаването на списания и книги.\nИмаме отлично развита мрежа от дистрибутори, търговци на едро и книжарници в цялата страна.\nИмаме търговски представители в Румъния и Чехия.